El propòsit de la Federació Internacional de Robòtica és promoure la recerca, el desenvolupament, l'ús i la cooperació internacional en tot el camp de la robòtica, els robots industrials i els robots de servei. L'IFR també és coordinador del Simposi Internacional de Robòtica (ISR), una de les conferències més antigues per a la investigació de la robòtica, fundada el 1970. El departament d'estadística de l'IFR publica l'estudi World Robotics cada any. Aquesta publicació conté dades estadístiques detallades per a uns 50 països, desglossat per àrees d'aplicació, branques industrials, tipus de robots i per altres variables tècniques i econòmiques. L'IFR estima que es van vendre al voltant de 381.000 robots industrials el 2017, un 30% més que el 2016. La Xina va ser de nou el mercat de destinació més gran per als robots industrials el 2017.
Simposi Internacional sobre Robòtica